नेकपा (मसाल) का महामन्त्री मोहन विक्रम सिंहद्वारा २०७४ भाद्र १० गते जारी प्रेस वक्तव्यमा सो कुरा बताइएको छ । प्रधानमन्त्री देउवाले भारत भ्रमणबाट फर्की सकेपछि पनि आफूले दिल्लीमा दिएको अभिव्यक्ति सही रहेको बताई रहनु भएको छ । नेपालको सार्वभौम संसदले अस्वीकार गरी सकेको विषयलाई पुनः पारित गराउन प्रयत्न जारी राख्ने प्रम देउवाको अभिव्यक्तिले भारतीय स्वार्थ अनुकूल आफू परिचालित भई रहने प्रष्टोक्तिका रूपमा नै बुझ्न सकिन्छ । प्रधानमन्त्री देउवाको यो अभिव्यक्तिले देउवा सरकारको निर्माण भारतीय ग्राइन्ड डिजाइन अनुसार नै बनेको थप प्रष्ट भएको नेकपा (मसाल) ले बताएको छ ।
